Σύμφωνα με πληροφορίες, ο κ. Δασκαλόπουλος προτείνει την παραπομπή σε δίκη του προέδρου του Ολυμπιακού Βαγγέλη Μαρινάκη για την υπόθεση των «στημένων παιχνιδιών», της «εγκληματικής οργάνωσης» και για άλλα κακουργήματα. Επιπλέον, ζητάει την αντικατάσταση των περιοριστικών όρων του κατηγορουμένου με προφυλάκιση.

Σύμφωνα με πληροφορίες, ο Εισαγγελέας ζητά την προφυλάκιση του Μαρινάκη διότι σε τηλεοπτικές δηλώσεις του ο πρόεδρος του Ολυμπιακού είπε ότι ασχολείται με το ποδόσφαιρο παρά το γεγονός ότι του έχει απαγορευθεί.

Από την πλευρά του κ. Μαρινάκη σημειώνεται ότι ναι μεν έχει ασχοληθεί με τα ποδοσφαιρικά, αλλά όχι με τα επαγγελματικά του ποδοσφαίρου.

Για την παραπομπή του Β. Μαρινάκη σε δίκη αλλά και την προφυλάκισή του πριν την διεξαγωγή της θα αποφανθεί το δικαστικό συμβούλιο Εφετών με βούλευμα που θα εκδώσει εντός του προσεχούς διαστήματος.

Πηγή: tovima.gr